О Т Ч Е Т Е Н Д О К Л А Д

НА ЧИТАЛИЩНОТО НАСТОЯТЕЛСТВО НА НЧ”ИСКРА1932”с Димитровче

За периода 01.01.2021г-31.12.2021г

Уважаеми дами и господа,

Настоящият отчет за дейността на читалищното настоятелство е за времето от началото на 2021г,година в която епидемичната обстановка овладя не само нашата страна ,но и на всякъде по света. Но ръководейки се от житейския опит на читалищното настоятелство и самодейците сме се стремяли да подобрим своята дейност,за оцеляване на българската култура ,знания и опит от традициите останали във времето. Въпреки пандемията ,можем да отчетем и мероприятията, които изпълнихме.

Отбелязахме празника на Родилната помощ-Бабинден, На Националния празник 3-ти- март ,поставихме цветя на паметника на героите дали живота си за свободата на народа пред кметството , Деня на самодееца отбелязахме в тесен кръг ,като изпяхме няколко песни .Женска Певческа Група за народни песни участва активно в творческия живот на общината и се представя много добре :

---В с.Левка взехме участие на празника „Кюпек бей” за което бяхме наградени с грамота -----В с.Щит участвахме в празника на билките ,за което също получихме грамота ---В с. Младиново участвахме в празника на селото ---В Свиленград участвахме на МФФ Песни и танци без граници ---В Китен участвахме на ЕВРО ФОЛК и заслужено бяхме наградени със златен медал и специални статуетка и купа , станахме почетни лауреати на фестивала.

Празнуват се и празници свързани с бита на населението като 8 март ,Гергьов ден,Ден на християнското семейство.В нашето село се отделя специално място на Великден.На третия ден на Великден се прави курбан в двора на църквата и се раздава за здраве.Прави се празнична литургия за Стопанина на селото и здраве на всички от с.Димитровче.

Традиция стана и нашия празник” От лозето до бъчвата-празник на гроздето”,но за съжаление тази година го пропуснахме заради пандемията.

Читалищната библиотека разполага с 6800 тома литература ,запазени и съхранени през годините се допълваха и от дарители-Донка Казакова,Стефан Георгиев,Софка Желязкова,Костантина Фотева и др. Ползвателите на литературата са както пенсионери от селото ,така и ученици .

За да съхраним нашата културна институция трябва да поддържаме читалището. За съжаление спешно се нуждае от боядисване на салона и стълбището ,и ремонт на покрива,но средствата които се отпущат са крайно недостатъчни и се налага да изчакаме общината да ни отпусне достатъчно средства за да го направим ,тъй като нямаме странични доходи като наеми или спонсори .

Въпреки трудностите,читалищното настоятелство ще продължи да работи за запазване на традициите на българската култура оставени от поколенията,за да има какво да завещаем на тези които идват след нас.

От Читалищното Настоятелство